ШҚО-да өңір колледждеріне оқуға түскен оқушылар саны артып келеді
DATE: 03:52, 24 Желтоқсан 2020 | GMT +5
TITLE: ШҚО-да өңір колледждеріне оқуға түскен оқушылар саны артып келеді
URL: https://kaz.inform.kz/news/shko-da-onir-kolledzhderine-okuga-tusken-okushylar-sany-artyp-keledi_a3733527/
META: DATE: 03:52, 24 Желтоқсан 2020 | GMT +5
TOTAL WORDS: 141
AUTHOR(S):
TEXT: 2020 жылдан бастап аймақтағы 59 колледжде 79 мамандық бойынша маман даярлау екі деңгейлі оқыту моделі бойынша жүргізіліп келеді. Бұл түлектерге бірден 3 мамандық бойынша біліктілік алуға мүмкіндік береді. «Бүгінгі таңда 58 колледжде дуалды оқыту белсенді түрде іске асуда. 714 кәсіпорынмен 4230 шарт жасалды. Соның аясында түлектер жұмысқа орналасу мүмкіндігімен іс-тәжірибеден өтеді, – деді ШҚО Білім басқармасының басшысы Сайрангүл Жұмаділова. Бағдарлама аясында грант көлемі жыл сайын 10%-ға артып отыр. Нәтижесінде оқушылар арасында өңір колледждеріне түсетіндердің саны артуда. Мәселен, 2018 жылы ШҚО колледждеріне 5828 студент түссе, өткен жылы бұл көрсеткіш 6215-ке жеткен. Жалпы өткен оқу жылында 14 колледж үшін 144, 6 млн теңгеге 32 жаңа модификация кабинеттері салынды. 5 жетекші оқу орнында WorldSkills стандарттарына сәйкес құзыреттілік орталықтары ашылды. «Біз балаларды еңбек нарығындағы сұранысқа ие мамандықтар бойынша оқытамыз. Түлектердің жұмысқа орналасу үлесін тағы да арттыру қажет«, - деп атап өтті ШҚО әкімі Даниал Ахметов
